Predkladacia správa

Ministerstvo financií SR na základe podnetu Ministerstva kultúry SR predkladá na rokovanie vlády návrh na vyčlenenie rozpočtových prostriedkov z kapitoly Všeobecná pokladničná správa – rezerva vlády - pre Ministerstvo kultúry SR s účelovým určením pre Slovenský rozhlas na zabezpečenie vysielania programov v jazykoch národnostných menšín a etnických skupín žijúcich na území Slovenskej republiky na rok 2007. 

Predkladaný materiál nemá dopad na štátny rozpočet, pretože sa navrhujú uvoľniť zdroje z rezerv rozpočtu vo výške 45 400 000,- Sk. Nemá dopad ani na rozpočty obcí a vyšších územných celkov. Predkladaný materiál nemá environmentálny vplyv, vplyv na zamestnanosť a na podnikateľské prostredie.